

**Projektu uzraudzības komisijas sēdes protokols**

Ādažu novadā, 2024. gada 26. augustā  Nr. ĀNP/1-7-5/24/28

**Sēdi vada:** Komisijas priekšsēdētājs G.Porietis

**Piedalās:** Komisijas locekļi: K.Miķelsone, V.Bulāns, I.Pērkone, G.Miglāns, E.Kāpa

**Nepiedalās:** S.Mūze, G.Dzenis

**Uzaicināti:** A.Dukāte, A.Podiņš, G.Kozlovska

**Protokolē:** I.Krūzmane

**Sēde notiek:** attālināti, *MS TEAMS* vidē

**Sēde sākās:** sākās plkst. 10.00 un tika slēgta plkst. 11.23

DARBA KĀRTĪBA

1. Par dalību projektā 4.1.2.2 Veselības veicināšanas un slimību profilakses pasākumu īstenošana vietējai sabiedrībai.
2. Par “Blusu” kroga tehnisko apsekošanu.
3. Par zemas cenas īres dzīvokļu būvniecību CFLA programmas ietvaros.

SANĀKSMES GAITA

|  |
| --- |
| 1. **Par dalību projektā 4.1.2.2 Veselības veicināšanas un slimību profilakses pasākumu īstenošana vietējai sabiedrībai** |

(A.Dukāte)

A.DUKĀTE informē par projekta mērķi, mērķa grupu, atbalstāmo pasākumu tēmām, norādot, ka projekta iesniegšanas termiņš ir 2024. gada 2. oktobris, īstenošanas laiks līdz 2029. gada 31. decembrim, projekta minimālā attiecināmo izmaksu summa ir ne mazāka kā 200 000 EUR, t.sk. 147122 EUR ESF+ finansējums; 25963 EUR valsts budžeta finansējums, 26916 EUR pašvaldības finansējums. Norāda, ka pasākuma tēmas tika plānotas sadarbībā ar pašvaldības izglītības iestādēm, sociālo dienestu, izglītības un jaunatnes nodaļu, sporta nodaļu, bibliotēkām, kā arī ņemot vērā iedzīvotāju vēlmes publiskās aptaujas rezultātā. Aicina atbalstīt dalību projektā, norādot, ka pašvaldības finansējums pieejams no noslēgto veselības projektu konta atlikuma, pašvaldībai papildus finansējums nav jāparedz.

KOMISIJA NOLEMJ: **Atbalstīt dalību projektā un uzdot APN gatavot lēmumu par dalību projektā uz Izglītības, kultūras, sporta un sociālo komiteju un Attīstības komiteju.**

|  |
| --- |
| 1. **Par “Blusu” kroga tehnisko apsekošanu** |

(I.Pērkone)

I.PĒRKONE iepazīstina ar projekta laika grafiku, informē, ka, Būvju tehniskās apsekošanas būvnormatīvs LBN 405-21 “Tehniskā apsekošana” 9.2. punkts nosaka, ka galvenā inspekcija jāveic ne retāk kā reizi 10 gados, tomēr speciālisti uzskata, ka šajā gadījumā būtu jāveic atkārtota tehniskā apsekošana. Iepazīstina ar 2017. gada būves nolietojuma rādītāju tabulu, kopumā stāvoklis tiek vērtēts kā apmierinošs, izņemot atsevišķas konstrukcijas, norādot, ka nekavējoties nepieciešams veikt pagraba pārseguma siju nomaiņu, lai novērstu avārijas stāvokļa iestāšanos.

A.PODIŅŠ iepazīstina ar tehniskajiem secinājumiem un ieteikumiem, kā arī ar vizuālās apsekošanas aktu.

I.PĒRKONE rosina veikt grozījumus pašvaldības 2024. gada budžetā, paredzot finansējumu “Blusu” kroga tehniskajai apsekošanai 8000 EUR, novirzot līdzekļus no CNC ietaupītajiem līdzekļiem un APN algu fonda, kā arī projektēšanai ieplānot budžetā 83000 EUR 2025.gadā.

G.DZENIS precizē jautājumu par piesaisti komunikācijām, uz ko I.PĒRKONE norāda par lokālu risinājumu šī projekta ietvaros.

K.MIĶELSONE norāda uz vides pieejamības nepieciešamību.

KOMISIJA debatē par projekta aktualitāti, kopējo stratēģiju un finanšu pieejamību.

G.PORIETIS rosina izskatīt un piedāvāt vairākus variantus būvniecības iespējām, pamatojoties uz ekspertu redzējumu un ierosinājumiem plānot nākamās darbības, saņemot jaunos tehniskos atzinumus apsekošanas gaitā par konkrētām ieceres perspektīvām, vienlaikus uzsverot tehniskā atzinuma nepieciešamību turpmākām darbībām.

A.PODIŅŠ rosina tehnisko apsekošanu sadalīt daļās atbilstoši iecerētājām būvniecības daļām.

KOMISIJA NOLEMJ: **Uzdot APN sniegt mutisku informāciju domes sēdē, norādot uz nepieciešamību līdzekļu pārvirzīšanai tehniskās apsekošanas veikšanai, pamatojot tehniskās apsekošanas nepieciešamību, un iepazīstināt ar turpmāko pašvaldības rīcību pēc aktualizētās informācijas saņemšanas.**

|  |
| --- |
| 1. **Par zemas cenas īres dzīvokļu būvniecību CFLA programmas ietvaros** |

(I. Pērkone)

I.PĒRKONE iepazīstina ar līdzšinējām īres dzīvokļu būvniecības CFLA programmas aktivitātēm un turpmākām darbībām, kas tiek sagaidītas no pašvaldībām, norādot, ka līdz 2024. gada 20. septembrim jāpieņem domes lēmums par dalību pieejamu cenu īres dzīvokļu attīstības programmā, secīgi līdz 2024. gada 2. oktobrim noslēdzot nodomu protokolu pirms finanšu un ekonomisko aprēķinu izstrādes. Norāda, ka Ādažu novada teritorijā tika identificētas teritorijas, kas atbilst daudzdzīvokļu māju apbūvei, no kurām darba grupa, izvērtējot stiprās un vājās puses, CFLA programmai nolēma virzīt Lindas ielas zemes gabalus Kadagā.

KOMISIJA debatē par plānoto pašvaldības iesaisti, riskiem un ieguvumiem, kā arī ietekmi uz pašvaldību budžetu.

E.KĀPA aicina precizēt īres nosacījumus, salīdzināt zemo cenu īres dzīvokļu attīstītāju piedāvājumus.

KOMISIJA NOLEMJ: **Uzdod APN gatavot informāciju izskatīšanai Attīstības komitejā.**

Komisijas priekšsēdētājs G.Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU